***Republika Hrvatska***

***Županija Splitsko dalmatinska***

***Općina Gradac***

***Adresa: Jadranska 107 a***

***Mail:*** [***dvgradac@gmail.com***](mailto:dvgradac@gmail.com)

***web: dv-gradac.hr***

***Tel: 021 697 520***

***MB: 01272152***

***OIB: 31046492174***

***Osnivač: Općina Gradac***

***God.osnivanja: 1996.***

***Ravnateljica: Dražena Radonić, prof.pedagogije***

***Podružnica: DV Drvenik, Donja Vala 129, 21333 Drvenik***

***Tel: 021 628 333***

Klasa : 601-02/20-02/01

Ur.broj : 2147-22-02-20-01

IZVJEŠĆE O RADU DV ˝GRADAC˝

PEDAGOŠKA GODINA 2019/20.

Gradac , rujan 2020. god.

**Sadržaj**

**1.USTROJSTVO RADA**

**2.MATERIJALNI UVJETI**

**3.NJEGA I SKRB ZA TJELESNI RAZVOJ I ZDRAVLJE DJECE**

**4.ODGOJNO OBRAZOVNI RAD**

**5.STRUČNO USAVRŠAVANJE**

**6.SURADNJA S RODITELJIMA**

**7.SURADNJA S DRUŠTVENIM ČIMBENICIMA**

# 1. USTROJSTVO RADA

Dječji vrtić Gradac (u daljnjem tekstu: vrtić) je ustanova za odgoj i obrazovanje djece predškolske dobi koja provodi programe odgoja, obrazovanja, zdravstvene zaštite, prehrane i socijalne skrbi djece od navršene 3. godine života do polaska u osnovnu školu.

Upisom u pedagošku godinu 2019./2020., Dječji vrtić Gradac svoju djelatnost ostvaruje u:

1. **Centralnom vrtiću Gradac** – Jadranska 107a , koji broji 2 odgojne skupine sa ukupno 31 dijete .
2. **Područnom vrtiću Drvenik – Donja vala** 129 , koji broji 1 odgojnu skupinu sa 11 djece :

## Struktura zaposlenih

Nositelji odgojno – obrazovnog procesa u DV Gradac su 4 odgojiteljice, pedagoginja 0,50 , ravnateljica 0,30 , VMS 0,10 . O pripremanju doručka, čišćenju i nabavci brinu se domačice .

Priprema kuhanog obroka ručka dostavlja se iz DV Ploče.

**\***u 2019. godini poslovi računovodstva preuzeti su od strane Osnivača.

Za ljetni rad bilo je prijavljeno 11 djece u Gradcu , od toga svih 11 djece za 10-osatni program ( plus 1 dijete iz Drvenika ).

U Drveniku je bilo prijavljeno 9 djece za 6-osatni program.

Napravljen je raspored ljetnog rada kako bi sve djelatnice mogle koristiti GO.

# 2. MATERIJALNI UVJETI

Provedene su mjere sanitarno-tehničko-sigurnosne prirode u skladu sa obvezom uvođenja HACCP programa u Dječje vrtiće .

U sklopu projekta ˝ Gradac za mlade obitelji ˝ i uvođenjem 10-osatnog programa nabavljena je sva potrebna didaktička oprema , krevetići za djecu , oprema za sportski , glazbeni i engleski program , renovirana je kuhinja i kupljeni svi potrebni uređaji , te je formirana biblioteka za odgojitelje i djecu.

Zamijenjeni su dotrajali tepisi po sobama dnevnog boravka, nabavljeni su TV i CD uređaji u sobama , te je nabavljen posteljni asortiman za dnevno odmaranje djece (plahte, navlake za jorgane). Vršen je popravak i održavanje postojećih sanitarnih čvorova. Naručeni su i garderobni ormarići za spavaonicu.

Kuhinju smo opremili novim posuđem za profesionalnu upotrebu , a dostava ručka je ugovorena sa DV Ploče .

Praonica je opremljena strojevima za pranje, peglanje i sušenje rublja i posteljine, te ostalom neophodnom opremom. Rad je organiziran na adekvatan način i sve potrebe Vrtića za uslugama ovakvog tipa uredno se zadovoljavaju.

## Didaktika

Opremanje odgojnih skupina didaktičkim materijalom jedan je od trajnih zadataka koji je predviđen u našem radu. I ove pedagoške godine izdvojili smo određena financijska sredstva za nabavku didaktičke opreme. Posebnu smo pozornost posvetili nabavci raznovrsnih didaktičkih igračaka, konstruktivnih igračaka, slagalica, elemenata za razvoj fine motorike, te osobito igračaka koje ciljano potiču razvoj matematičko – logičkih sposobnosti.

NOVO :

* Istraživački centar – starija skupina Gradac ,
* Centar glume – kučica , i
* Centar za uljepšavanje – mlađa skupina Gradac

## Izvori sredstava

Izvori sredstava financiranja vrtića:

* 1. sredstvima Proračuna Općine Gradac ,
  2. vlastitim prihodima – sredstvima od participacije roditelja ,
  3. sredstvima MZOS za sufinanciranje javnih potreba djece s teškoćama u razvoju, djece u programu predškole i djece pripadnika drugih nacionalnosti
  4. EU fondovi .

# 3. NJEGA I SKRB ZA TJELESNI RAST I ZDRAVLJE DJECE

Prema planu i programu za ovu pedagošku godinu aktivnosti su provedene na sljedećim područjima:

1. PREHRANA

2. HIGIJENA

3. SOCIJALNA SKRB

4. UTVRĐIVANJE I PRAĆENJE ZDRAVSTVENOG STANJA DJECE

5. ODGOJNO – OBRAZOVNI RAD

6. SURADNJA SA RODITELJIMA

7. SURADNJA SA VANJSKIM USTANOVAMA

## Prehrana

Pravilna prehrana s raznovrsnim namirnicama, te dovoljnim brojem pravilno planiranih obroka osigurava pravilan rast i razvoj predškolske djece. Osim kvalitetne prehrane potrebno je kod djece potaknuti i usvajanje pravilnih prehrambenih navika.

Prehrana djece u okviru vrtićkog programa uključuje:

* četiri obroka u 10-satnom programu ( doručak, međuobrok- voće , ručak, užina)
* tri obroka u 6-satnom programu s ručkom ( doručak, ručak, užina)
* dva obroka u 6-satnom programu bez ručka (doručak i užina)

Jelovnik se konstantno mijenja i nadopunjuje sezonskim namirnicama.

Za djecu sa alergijskim reakcijama na određene namirnice prehrana se prilagođava njihovim potrebama. Ukoliko se radi o težim alergijskim reakcijama prehrana se, u dogovoru s roditeljima , potpuno prilagođava djetetu.

Kontinuirano se prati primjena normativa jelovnika na razini kuhinje DV Ploče i čajnih kuhinja vrtića i ona je dobra.

## Higijena i zdravstvena zaštita

Provodila se redovita kontrola sanitarne i higijensko-epidemiološke službe u kontroli namirnica i vode i uzimanje brisova mikrobiološke čistoće zbog zdravstvene ispravnosti.

Obvezne DDD mjere provode se dva puta godišnje u centralnom i područnim objektima. Ukoliko se ukaže potreba, broj provođenja mjera se povećava.

Tijekom pedagoške godine planirani su, realizirani i evidentirani sanitarni pregledi osoblja. Tečaj Higijenskog minimuma i zaštite na radu polagali su svi djelatnici.

Izvršena je :

* izrada procjene rizika ,
* ispitivanje protupanične rasvjete ,
* ispitana je električna instalacija u DV Gradac i DV Drvenik ,
* osposobljavanje ˝Rad na siguran način ˝ i ˝ Zaštita na radu ˝,
* napravljen je Plan evakuacije i spašavanja za DV Gradac i DV Drvenik .

Kontinuirano se pratilo higijensko stanje vrtića i njegovog okoliša pri čemu se vodilo računa o općem stanju i čistoći objekta, načinu čišćenja i sredstvima koja se upotrebljavaju, načinu dezinfekcije, dezinsekcije i deratizacije, zagrijavanju i zračenju prostora, osvjetljenju prostorija, stanju okolnog prostora vrtića, osobnoj higijena radnika i djece predškolske organizacije. Izvršena je dezinfekcija, dezinsekcija i deratizacija po vrtićima 2x u godini, a u nekim vrtićima ovisno o potrebama (pojava žohara, muha, komaraca i sl). U rujnu je napravljena nadopuna kutija hitne pomoći (zavoj, sterilne gaze, Octenisept, hanzaplast, rukavice za jednokratnu upotrebu). Svakodnevnim poticanjem i pomaganjem u osamostaljenju svakog djeteta u kulturno-higijenskim navikama uspješna su postignuća kod skoro svakog djeteta s obzirom na njegovu dob.

Sustav HACCP-a (sustav koji identificira, procjenjuje i kontrolira opasnosti koje su značajne za sigurnost hrane) se zadovoljavajuće primjenjuje u svim vrtićkim kućama.Sve djelatnice poštuju napravljene programe čišćenja i dezinfekcije, nošenja zaštitne odjeće i obuće i higijenske upute.

## Socijalna skrb

Prema „Odluci o mjerilima za naplatu usluga Dječjeg vrtića Gradac od roditelja korisnika usluga“ imamo različite kategorije prema kojima se umanjuje cijena vrtića ili su oslobođeni plaćanja.

Roditelju – korisniku usluga vrtića iznos sudjelovanja u mjesečnoj cijeni usluga smanjuje se za 2. dijete za 30% , za 3. dijete 60% , a za 4. i svako slijedeće dijete – 100% , pod uvjetom da su sva djeca članovi istog kućanstva bez obzira na starost djece , te da li su djeca istovremeno upisana u vrtić ;

Roditelju – korisniku usluga vrtića ukoliko ima status hrvatskog branitelja ili je član DVD Gradac ili DVD Drvenik mjesečna cijena usluge se smanjuje za 30% ;

**Za dane kada dijete odsustvuje iz vrtića zbog bolesti , o čemu roditelj-korisnik usluga dostavlja liječničku potvrdu , iznos dnevnog sudjelovanja u mjesečnoj cijeni usluga vrtića smanjuje se do 50% ako dijete ne ide u vrtić preko 7 dana ( potvrdu nužno dostaviti ) ;**

Za mjesece kada dijete boravi u vrtiću boravi do najviše 3 sata dnevno , zbog opservacije i utvrđivanja teškoća u njegovom razvoju , iznos sudjelovanja u mjesečnoj cijeni usluga vrtića smanjuje se za 70% ,

**Za dijete koje ne pohađa vrtić , a nema opravdani razlog (liječnička potvrda , korištenje godišnjeg odmora roditelja ) plaća se puna mjesečna cijena programa.**

**Za dijete – roditelja koje je opravdano prekinulo korištenje usluge vrtića ( privremena selidba , duže bolničko ili kućno liječenje ) plaća 50% cijene koštanja usluge - tzv. čuvanje mjesta.**

Područje zdravstvene zaštite (utvrđivanje i praćenje zdravstvenog stanja djece)

Prilikom upisa nove djece, prikupili smo potrebne informacije o njihovom zdravstvenom i razvojnom statusu. Izvršeno je promatranje početnog stanja u skupini, a sa roditeljima organizirano provođenje individualnih razgovora radi prikupljanja podataka o obiteljskoj anamnezi, razvojnom statusu djeteta i njegovim potrebama.

U lipnju 2019., prema naputku ZZJZ, provjerili smo cjepni status sve upisane djece u Dječji vrtić. Djeca koja nisu primila cjepivo MO-PA-RU dobila su rok za provođenje cijepljenja po hitnom postupku. Svi roditelji necijepljene djece i djece koja nisu donijela dokumentaciju kontaktirani su usmenim putem od strane zdravstvene voditeljice i upućeni na savjetovanje i obradu kod nadležnih pedijatara i specIjalista epidemiologije Doma zdravlja Makarska.

Prema programu praćenja prehrambenog zdravlja djece izvršeno je antropometrijsko mjerenje u listopadu i studenom 2019.

Pri evidenciji pobola djecepo skupinama, kao i svake godine, primjećujemo najveći broj izostanaka u zimskim mjesecima zbog respiratornih infekcija (upale grla, uha, sinusa, upale pluća…), crijevne infekcije u adaptacijskom razdoblju, te izostanci vezani uz kroničnu bolest djeteta. Češće obolijevaju djeca mlađeg uzrasta , a proporcionalno se smanjujući što je dijete starije.

Ozljeđivanje djeceunutar vrtića nije evidentirano.

Povodom pandemije virusa COVID 19 odlukom općinskog načelnika dječji vrtić je zatvoren u periodu 27.020. i ponovno je otvoren 25.05.2020.g.

# 4. ODGOJNO – OBRAZOVNI RAD

## Vrste programskih opredjeljenja i praćenje odgojno – obrazovnog procesa

Redoviti odgojno–obrazovni rad realizira se kroz različite programe. Prednost se daje razvojno–primjerenom programu zasnovanom na praćenju i poznavanju razvoja djece. U vrtićima se njeguje poseban identifikacijski element koji daje specifičnost svakoj odgojnoj skupini. Taj specifikum čine osobni potencijali i kreativnost odgojitelja te struktura odgojne skupine.

U okviru svoje djelatnosti Dječji vrtić organizirao je i provodio:

* **Redovite programe njege, odgoja, obrazovanja, zdravstvene zaštite, prehrane i socijalne skrbi djece predškolske dobi od navršene 3. godine života do polaska u školu, prilagođenih dobnim i razvojnim potrebama djece, njihovim mogućnostima i sposobnostima:**

**Pedagoška koncepcija „Korak po korak“** već se duži niz godina provodi u vrtiću kao osmišljen i jedinstveni program za djecu do polaska u osnovnu školu.

Planirani seminari preko ovog programa su :

* Inkluzija djece s tečkoćama u razvoju – odrađen ( Danijela Juka ),
* Kreativnost kao razvojna kategorija ,
* Podrška poželjnom dječjem ponašanju ,
* Podržavanje stilova učenja djece ,
* Metoda ˝ Persona doll ˝ za rad s djecom na uvažavanju različitosti – odrađen ( Klaudia Rončević ).

Neke od znakovitosti ovog programa:

- osmišljen je da zadovoljava jedinstvene potrebe svakog djeteta, vodeći istovremeno računa o različitosti kultura i tradicija

- humanistički pristup koji polazi od stvarnih potreba djece i odgojitelja

- holistički pristup (cjelovit doživljaj djeteta) i razvojno – primjereni kurikulum (sadržaji i aktivnosti prilagođene dobnom uzrastu, razvojnim mogućnostima djeteta i broju djece u skupini)

- konstruktivistički način učenja (postupno usvajanje informacija od nepotpunog ka potpunijem i cjelovitom razumijevanju svijeta oko sebe) i učenje spiralnom progresijom (bit je razumijevanje u učenju i proces od niže, jednostavnije do više razine znanja)

- individualizacija u radu s djetetom

- funkcionalno uređenje prostora u kojem djece borave, s naglaskom na mijenjanje i obogaćivanje materijalne sredine – prostori po mjeri djeteta

- partnerski odnos vrtića i obitelji (aktivan, suradnički odnos kao potreba zajedničkog djelovanja u cilju pravilnog nadopunjavanja)

**Program predškole** za djecu u godini prije polaska u školu koja ne pohađaju neki od redovnih programa rada vrtića, a počeo se provoditi u našem vrtiću od 1.03.2017. godine. Program je obvezan za djecu i besplatan za roditelje.

Osnovna zadaća Programa predškole je razvijanje i unapređivanje tjelesnih, emocionalnih, spoznajnih i socijalnih potencijala djeteta te poticanje komunikacijskih vještina potrebnih za nove oblike učenja.

U **2019./2020.** u Program predškole upisano je:

* u centralnom vrtiću Gradac – upisano 1 dijete – od 01.03. do 31.05.2020.g.

## Projekti

U pedagoškoj godini 2018./2019. realiziran je projekt u suradnji sa Eko Zadar – Zeleni val :

* *Podizanje ekološke svijesti djece , edukacija o smanjenju nastanka otpada – djeca su oslikavala platnene vrećice*

## Stručno usavršavanje

Stručno usavršavanje odgojitelja i stručnih suradnika bitan je i neizostavan dio kontinuiteta u njihovoj teorijskoj izobrazbi, ali i važan put u stjecanju i primjeni novih znanja i vještina u svakodnevnom odgojno – obrazovnom radu.

Stručno usavršavanje odgojitelja i stručnih suradnika realizira se kroz praćenje stručne literature, edukacije, seminare, radionice, savjetovanja, razmjenu iskustava, stručne aktive i OZV – jednom mjesečno.

## Pripravnici/Studentska praksa

Ove pedagoške godine imali smo studenticu predškolskog odgoja Anu Mariju Lasić na praksi , kao i pripravnicu Zrinku Kostanić koja stažira u našem vrtiću od 01.10.2018.g. do 01.10.2019.g. ( zbog pandemije odgođen joj je ispit ).

## 

## Upisi

Upisi djece u vrtić za pedagošku godinu 2020./2021. provedeni su u svibnju 2020. god.

Grupe su otvorene i protočne do popunjenja .

Upisano je u ped.god. 2020/21. :

* U DV Gradac - 23 djece ( plus 2 djece kad napune 3 godine života )
* U DV Drvenik – 13 djece .

## Kraći programi

**Program predškole :**

KLASA:601-02/17-03/00685; URBROJ:533-25-17-009 .

## Program ranog učenja engleskog jezika :

KLASA:601-02/18-03/00505; URBROJ:533-05-18-0004 .

**Glazbeni program :**

KLASA:601-02/18-03/00519; URBROJ:533-05-18-0004 .

**Sporski program :**

KLASA:601-02/18-03/00518; URBROJ:533-05-18-0004 .

## Suradnja s roditeljima

Komunikacija s roditeljima ključni je dio odgovornosti odgajateljskog tima. Odgajatelji i roditelji dijele odgovornost zajedničkog rada da razviju suradnički odnos. Komunikacija, međusobno poštivanje, prihvaćanje razlika i interes djece – temelj je dobrog odnosa. I odgajatelji i roditelji moraju razviti nove vještine i prakse da bi uspostavili kvalitetno međusobno djelovanje.

**7. Suradnja s društvenim čimbenicima**

**- osnivač Općina Gradac**

**- ZZJZ i Služba sanitarne inspekcije**

**- Dom zdravlja Makarska**

**Suradnja s ustanovama s područja Općine i Županije**

* Knjižnica ˝Hrvatska sloga ˝ Gradac - obilježavajući Mjesec hrvatske knjige i Međunarodni dan čitanja naglas ,
* Župni ured Gradac – suradnja se odvijala povodom proslave Dana kruha ,
* Gradski ured Crvenog križa Makarska – sudjelovanje u radionici

„ Nauči kodeks sigurnostii na vodi “,

* Javna ustanova PP Biokovo – obilježavajući Svjetski dan voda ,
* Turistička zajednica Gradac – Drvenik - surađivali smo na organizaciji kićenja bora povodom božićnih blagdana ,
* Udruga Sunce Makarska ,
* Centar za socijalnu skrb Makarska ,
* Udruga Leptirići Ploče ,
* Vatrogasci Drvenik – Gradac ,
* Humanitarna akcija prikupljanja hrane i novca tijekom cijele ped.god. u DV Drvenik za napuštene životinje ( azil ),
* Suradnja sa OŠ Gradac .

|  |  |  |
| --- | --- | --- |
| Vrijeme realizacije predstave | Tema | Realizirao |
| Rujan 2019. | Koje je godišnje doba najljepše | Studio Suncokret |
| I TROMJESEČJE | | |
| Listopad 2019. | Predstava tradicionalnog japanskog pričanja Kamišibaj | Ruksak pun kulture  ˝ Kozlići ˝ Zagreb |
| Listopad 2019. | Međunarodna utrka :  Štafeta mira | DV Drvenik |
| Listopad 2019. | Mjesec knjige  Gradac - Drvenik | Knjžnica ˝Hrvatska sloga ˝ |
| Listopad 2019. | Posjet pekari | Studenac Drvenik  Pekara Lekaj - Gradac |
| Listopad 2019. | Posjet pošti | Drvenik - Gradac |
| Listopad 2019. | Posjet DVD | Drvenik |
| Studeni 2019. | Dan sjećanja | Drvenik – Gradac |
| Studeni 2019. | Radionica za roditelje:  Božićni ukras za kuću Djeda Božičnjaka u Bristu | Gradac – Drvenik |
| Studeni 2019. | Zavod za javno zdravstvo: Živjeti zdravo u vrtiću | Gradac - Drvenik |
| Studeni 2019. | Montaža kompostera | DV Gradac |
| Prosinac 2019. | Doček sv. Nikole  priredba | Gradac - Drvenik |
| Prosinac 2019. | Dom kulture Brist  Prodajna izložba – suradnja sa udrugom Leptirići Ploče | Gradac - Drvenik |
| II TROMJESEČJE | | |
| Siječanj 2020. | Radionica za roditelje  Teme:  ˝Tvornica slatkiša˝  ˝Snjeguljica i 7 patuljaka˝ | Gradac - Drvenik |
| Siječanj 2020. | ˝Vučić krezubić iz Maksimira ˝  ˝Raspjevani vrabac˝ | Katja Romac  Književnica iz Zagreba |
| Veljača 2020. | Tema :  ˝Ponoć u parku 52 ˝  Predstava - radionica | Zeleni val – Komunalno društvo Ploče |
| Veljača 2020. | Maškare | Trg Soline Gradac  Drvenik |
| Ožujak 2020. | ˝ Policajac u našem vrtiću ˝ | Gradac - Drvenik |
| III TROMJESEČJE | | |
| Travanj 2020. | Prezentacijski centar Parka prirode Biokovo | Makarska  ( otkazano ) |

**Ravnateljica:**

Dražena Radonić

**Predsjednica Upravnog vijeća:**

Marija Ujdur